গাজিয়াবাদ জংশন রেলওয়ে স্টেশন

গাজিয়াবাদ রেলওয়ে স্টেশনটি ভারতের হাওড়া–দিল্লি প্রধান লাইন এর কানপুর-দিল্লি বিভাগ এ অবস্থিত৷ এর মধ্য আরও রয়েছে হাওড়া-গয়া-দিল্লি লাইন এবং নয়া দিল্লি-মুরাদাবাদ-লখনৌ লাইন৷ এটি ভারতের উত্তর প্রদেশের গাজিয়াবাদ জেলায় অবস্থিত৷ রেলওয়ে স্টেশনটি গাজিয়াবাদ জেলার যোগাযোগ ব্যবস্থাকে সুদৃঢ় করেছে৷
ঘাজিয়াবাদ জংশন রেলওয়ে স্টেশন|Thumb|200px|right

 ইতিহাস 
ইস্ট ইন্ডিয়ান রেলওয়ে কোম্পানির হাওড়া-দিল্লি লাইনে ট্রেন চলাচল শুরু হয় ১৮৬৬ সালে৷

মিরাত এবং দিল্লির মধ্যকার রেলওয়ে লাইন ১৮৬৪ সালে নির্মিত হয়৷

সিন্ধ, পাঞ্জাব এবং দিল্লি রেলওয়ে ১৮৭০ সালে ৪৮৩ কিলোমিটার (৩০০ মাইল) দীর্ঘ অমৃতসর-আমবালা-শাহরানপুর-ঘাজিয়াবাদ লাইন নির্মাণ সম্পূর্ণ করে, যা দিল্লিকে মুলতান(যা বর্তমানে পাকিস্তানে) এর সাথে সংযুক্ত করে৷

অপরদিকে গাজিয়াবাদ-মুরাদাবাদ লাইনটি অযোধ্যা এবং রোহিলখান্ড রেলওয়ে কর্তৃক ১৯০০ সালে নির্মিত হয়৷

 বিদ্যুৎচালিতকরণ 
টানডা-আলিগড়-ঘাজিয়াবাদ সেক্টর ১৯৭৫-৭৬ সালে এবং ঘাজিয়াবাদ-নিজামুদ্দিন-নয়া দিল্লি-দিল্লি সেক্টর ১৯৭৬-৭৭ সালে বিদ্যুৎচালিতকরণ করা হয়৷

১৪০ কিলোমিটার (৮৭ মাইল) দীর্ঘ গাজিয়াবাদ-মুরাদাবাদ লাইন ২০১৬ সালের জানুয়ারিতে সম্পূর্ণভাবে বিদ্যুৎচালিতকরণ করা হয়৷ অপরদিকে গাজিয়াবাদ-মিরাত-মুজাফফরনগর-শাহরানপুর-রোরকি-হরিদ্বার লাইনটি ২০১৬ সালের মার্চ মাসে বিদ্যুৎচালিতকরণ করা হয়৷

 লোকাল ইলেকট্রিক ট্রেন 
ঘাজিয়াবাদ হতে ন্যাশনাল ক্যাপিটাল রিজিওন এ নিয়মিতভাবে লোকাল ইলেকট্রিক ট্রেন চলাচল করে থাকে৷ এক্ষেত্রে চলাচলকারী ট্রেনগুলোর অতিক্রান্ত দূরত্ব যথাক্রমে: নয়া দিল্লি রেলওয়ে স্টেশন(২৬ কিলোমিটার), পুরাতন দিল্লি রেলওয়ে স্টেশন(২০ কিলোমিটার), হযরত নিযামুদ্দিন রেলওয়ে স্টেশন(২৬ কিলোমিটার) এবং আনন্দ বিহার রেলওয়ে স্টেশন(১৩ কিলোমিটার)৷

 স্থানীয় ট্রেনের তালিকা 
নিয়মিতভাবে যে স্থানীয় ট্রেনগুলো চলাচল করে থাকে, সেগুলো হল ইএমইউ, এমইএমইউ, প্যাসেঞ্জার ইত্যাদি৷ এ ট্রেনগুলো ভোর সকালে যাত্রা শুরু করে এবং মধ্যরাত পর্যন্ত চলাচল করে থাকে৷

 যাত্রী সার্ভিসসমূহ 
ঘাজিয়াবাদ স্টেশনে যাত্রীদের জন্য যে সকল সুবিধা বিদ্যমান রয়েছে, সেগুলো হল- ওয়েটিং রূম, ওয়াটার কুলার, খাঁটি নিরামিষভোজী রেস্টুরেন্ট, রিফ্রেশমেন্ট কক্ষ, বুক স্টল, কম্পিউটারাইজড রিজার্ভেশন অফিস এবং টেলিফোন বুথ৷

 লোকো শেড 
ঘাজিয়াবাদ ইলেকট্রিক লোকো শেড দিল্লি এলাকায় সার্ভিস প্রদান করে থাকে৷ এটি ভারতের দ্রুতগামী লোকোমোটিভগুলোর সার্ভিস প্রদান ও রক্ষণাবেক্ষণ করে থাকে৷ এ লোকোমোটিভগুলোর বেশিরভাগই রাজধানী, শতাব্দী এবং দুরন্ত এক্সপ্রেস ট্রেনগুলোতে ব্যবহৃত হয়ে থাকে৷ ২০০৮ সাল অনুযায়ী এটিতে ৪৭ ডাব্লিউএপি-১ লোকো রয়েছে৷ এছাড়াও এটিতে সংযুক্ত রয়েছে ডাব্লিউএএম-৪, ডাব্লিউএপি-৪, ডাব্লিউএপি-৪, ডাব্লিউএপি-৭ এবং ডাব্লিউএজি-৫এইচএ লোকো৷

 তথ্যসূত্র 

 বহিঃসংযোগ 

বিষয়শ্রেণী:উত্তরপ্রদেশের রেলওয়ে জংশন স্টেশন
বিষয়শ্রেণী:গাজিয়াবাদ জেলার রেলওয়ে স্টেশন, ভারত
বিষয়শ্রেণী:দিল্লি রেলওয়ে বিভাগ
বিষয়শ্রেণী:গাজিয়াবাদের পরিবহন ব্যবস্থা, উত্তর প্রদেশ
বিষয়শ্রেণী:উত্তরপ্রদেশের জংশন রেলওয়ে স্টেশন
বিষয়শ্রেণী:১৮৬৫-এ চালু রেলওয়ে স্টেশন
বিষয়শ্রেণী:১৮৬৫-এ ভারতে চালু রেলওয়ে স্টেশন